Jemima Sumgong

Jemima Jelagat Sumgong (s. 21. joulukuuta 1984 Nandin piirikunta) on kenialainen kestävyysjuoksija. 160 senttimetriä pitkän ja 45 kilogrammaa painavan Sumgongin valmentajana on toiminut Claudio Beradelli.Jemina Jelagat Sumgong.  Rio 2016 

Sumgong saavutti olympiakultaa maratonilta vuoden 2016 kesäolympialaisista Rio de Janeirosta ajalla 2.24.04. Vuoden 2015 MM-kilpailuissa Pekingissä Sumgong sijoittui maratonilla neljänneksi ja hävisi pronssimitalin kolmella sekunnilla. Sumgong voitti vuoden 2016 Lontoon maratonin.

Sumgong antoi helmikuussa 2017 epo-hormonia sisältäneen dopingnäytteen. Hän sai tapauksesta neljän vuoden kilpailukiellon, joka määrättiin alkavaksi 3. huhtikuuta 2017. Myöhemmin kilpailukieltoa pidennettiin vielä neljällä vuodella kun hänen todettiin valehdelleen ja väärentäneen sairaala-asiakirjoja dopingkärynsä tutkinnassa.

 Henkilökohtaiset ennätykset 
10 000 metrin juoksu: 33.02,0 (Nairobi 2015)
puolimaraton: 1.06.58 (Ra’s al-Khaima 2016)
maraton: 2.20.48 (Chicago 2013)

 Lähteet 

Luokka:Kenialaiset kestävyysjuoksijat
Luokka:Kenialaiset olympiavoittajat
Luokka:Dopingrikkomuksesta tuomitut kenialaiset
Luokka:Dopingrikkomuksesta tuomitut yleisurheilijat
Luokka:Vuonna 1984 syntyneet
Luokka:Elävät henkilöt